Studim i ri: Lidhjet mes Al Qaidës dhe ISIS
Studimi zbulon se shumë nga celulat terroriste që kryen sulmet e fundit në Evropë ishin përgatitur dhe stërvitur nga ish-operativë të al Qaidës
Ekzistojnë lidhje të drejtpërdrejta mes Al Qaidës dhe celulave të Shtetit Islamik në Evropë që kanë organizuar sulmet terroriste të muajve të fundit. Në këtë përfundim arrin një raport i fundit i grupit studimor “Henry Jackson Society”, i cili bën thirrje për një punë më të mirë në mbikqyrjen e personave që mund të rekrutohen, për të mos lejuar radikalizimin e tyre. Studimi analizon rrjete të lidhura me al Qaidën që vepronin në Evropë në fillim të viteve 2000, në kohën kur filloi ndërhyrja e udhëhequr nga NATO-ja në Afganistan. Studimi i krahason këto rrjete me grupet e lidhura me ISIS që organizuan sulmet e fundit në Paris dhe Bruksel. Studiuesit e kanë përsëritur vazhdimisht se shfaqen të njëjtat emra. thotë studiuesi Rupert Sutton i grupit “Henry Jackson Society. Ndër këta individë përfshihej Abdelhamid Abaaoud, koordinatori kryesor i sulmeve të Parisit në nëntor 2015 dhe Najim Laachhraoui, një ndër prodhuesit kryesorë të bombave i cili kreu sulmin vetëvrasës në aeroportin e Brukselit në mars. thotë zoti Sutton Shumë nga anëtarët e lartë të ish-rrjeteve të al Qaidës kishin shkuar për të luftuar në Afganistan vite më parë dhe e kishin përdorur përvojën e tyre për të përgatitur celulat terroriste që po krijoheshin në Evropë, në një kohë kur lufta në Siri po shndërrohej në boshtin ideologjik të xhihadistëve. thotë zoti Sutton. Autorët e raportit thonë se eksperienca luftarake është shumë e rëndësishme, pasi pjesa më e madhe e sulmeve terroriste të kryera në Evropë nga individë të lidhur me ISIS ishin vepra të personave të kthyer nga zonat e konfliktit në Siri. Por shpesh shërbimet e zbulimit nuk janë në dieni të këtyre individëve: thotë zoti Sutton. Autorët e raportit thonë se lidhjet mes dy rrjeteve dëshmojnë nevojën për të përmirësuar punën kundër radikalizimit në burgje, si dhe për të gjetur mënyra të tjera për të mos lejuar që këta individë të rekrutohen nga rrjetet terroriste.